Komisijos reglamentas (EB) Nr. 2114/2000
2000 m. spalio 5 d.
iš dalies keičiantis Reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EEB) N. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1670/2000 [2], ypač į jo 26 straipsnio 3 dalį,
kadangi:
(1) Komisijos reglamente (EB) Nr. 174/1999 [3] su paskutiniais pakeitimais, padarytais Reglamentu (EB) Nr. 1961/2000 [4], yra nustatytos Tarybos reglamento (EEB) Nr. 804/68 [5] su paskutiniais pakeitimais, padarytais Reglamentu (EB) Nr. 1587/96 [6], taikymo specialiosios išsamios taisyklės, susijusios su pienui ir pieno produktams taikomomis eksporto licencijomis ir eksporto grąžinamosiomis išmokomis. Siekiant užtikrinti tinkamą eksporto grąžinamųjų išmokų priemonių veikimą ir sumažinti spekuliacinių paraiškų riziką bei kai kuriems pieno produktams taikomų priemonių pažeidimus, atsižvelgiant į padėtį rinkoje reikėtų sutrumpinti eksporto licencijų galiojimo laiką ir padidinti tame reglamente nustatytą užstatą.
(2) Kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 174/1999 iš dalies keičiamas taip:
1) 6 straipsnio a punktas pakeičiamas taip:
"a) ketvirto mėnesio nuo išdavimo pabaigos - 040210 KN kode klasifikuojamiems produktams;"
2) 9 straipsnio b dalis pakeičiama taip:
"b) 30 % - 040210 KN kode klasifikuojamiems produktams;."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. spalio 5 d.